BBLถอนหุ้นบล.บัวหลวงออกจากตลาดหุ้น
บัวหลวง(BLS) มีมติอนุมัติเพิกถอนหลักทรัพย์ของบริษัทออกจากการเป็นหลักทรัพย์จดทะเบียน
30 ต.ค. 2565

บัวหลวง(BLS) มีมติอนุมัติเพิกถอนหลักทรัพย์ของบริษัทออกจากการเป็นหลักทรัพย์จดทะเบียน
คณะกรรมการบริษัทบัวหลวง(BLS) มีมติอนุมัติให้บริษัทเรียกประชุมวิสามัญผู้ถือหุ้นเพื่อพิจารณาอนุมัติการขอเพิกถอนหลักทรัพย์ของบริษัทออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย โดยธนาคารกรุงเทพ(BBL)จะรับซื้อหุ้นจากผู้ถือหุ้นทั่วไปในราคาหุ้นละ 22บาท
ธนาคารในฐานะผู้ถือหุ้นใหญ่ของBLS สัดส่วน 56% ต้องการเพิ่มสัดส่วนการถือหุ้นเพื่อให้สอดรับกับแนวนโยบายในการกำหนดกลยุทธ์และแผนการดำเนินธุรกิจให้เป็นสถาบันการเงินแบบครบวงจร (Universal Banking) เพื่อรองรับสภาพตลาดที่กำลังปรับเปลี่ยนไปอย่างรวดเร็ว เนื่องจากแผนพัฒนาระบบสถาบันการเงินและแผนพัฒนาตลาดทุนไทยการจัดตั้งประชาคมเศรษฐกิจอาเซียนที่มีแนวทางในการเปิดเสรีทางการเงินและการเปิดโอกาสให้ธนาคารพาณิชย์สามารถประกอบธุรกิจได้ครอบคลุมมากขึ้น
ขณะเดียวกันสภาวะการแข่งขันในตลาดเงินและตลาดทุนที่สูงขึ้นอย่างต่อเนื่องจากสถาบันการเงินทั้งในประเทศและต่างประเทศในรูปแบบต่างๆ
"BLSมีฐานะเป็นบริษัทลูกของธนาคารอยู่แล้ว การถือหุ้นเพิ่มขึ้นให้อยู่ในระดับที่ธนาคารมีอำนาจควบคุมได้อย่างสมบูรณ์เพื่อเตรียมความพร้อมในเรื่องยุทธศาสตร์ดังกล่าว"
ด้านตลาดหลักทรัพย์เปิดให้การซื้อขายหุ้น BLS วันที่ 15 พ.ย. ขึ้นและลงได้ 100% เพื่อให้สอดคล้องกับความเป็นจริง หลังจาก BBLรับซื้อหุ้นในราคาหุ้นละ 22  บาท สูงกว่าราคาปิดวันที่ 14 พ.ย.ที่ 16.90  บาท